|  |  |
| --- | --- |
|  |  Καλλιθέα 24/09/2025  |
| ΔιεύθυνσηΤηλ.Email | : Φορνέζη 2, ΤΚ 17675 Καλλιθέα: 210-9530910, 917 : i.kallithea.allazei@gmail.com | **Π ρ ο ς :**Τον Πρόεδρο του Δημοτικού Συμβουλίου Καλλιθέας(για την Ειδική Συνεδρίαση Λογοδοσίας της Δημοτικής Αρχής) |

**Θέμα: Μεγάλα ερωτηματικά για παραχώρηση δημόσιου χώρου από τη Διοίκηση**

 **του Δήμου σε ιδιωτική επιχείρηση.**

Αξιότιμοι συνάδελφοι,

Όπως πληροφορούμαστε ο δήμος Καλλιθέας έχει παραχωρήσει προαυλιακό χώρο σχολείου της πόλης σε ιδιωτική επιχείρηση για την λειτουργία summer camp.

Επειδή με βάση το εισηγητικό δημιουργούνται εύλογα ερωτήματα καλούμε τη διοίκηση να μας απαντήσει στα κάτωθι:

1. Υπάρχει εμπορική εκμετάλλευση από́ την ιδιωτική επιχείρηση, με χρεώσεις προς γονείς ή μαθητές για τη χρήση του χώρου;

Η ερώτηση απευθύνεται δεδομένου ότι από́ την νομοθεσία απαγορεύεται ρητά η παραχώρηση σχολικών χώρων για εμπορική χρήση. Οι σχολικοί χώροι προορίζονται πρωτίστως για τη στέγαση της εκπαιδευτικής λειτουργίας και για χρήσεις κοινής ωφέλειας, όπως πολιτιστικές, αθλητικές ή κοινωνικές εκδηλώσεις που δεν έχουν εμπορικό χαρακτήρα.

1. Σε συνέχεια της ανωτέρω ερώτησης,

Γνωρίζετε ότι οι υπηρεσίες του Δήμου συνέταξαν μια απόφαση επικαλούμενες νομοθεσία που όχι μόνο δεν εφαρμόζεται στην υπό εξέταση περίπτωση αλλά που έχει καταργηθεί προ πολλών ετών, γεγονός που γεννά εύλογα αμφιβολίες για την τήρηση της αρχής της νομιμότητας που όχι μόνο δεσμεύει τη δράση της διοίκησης αλλά από την οποία απορρέει κατ’ αρχήν η όποια αρμοδιότητα ασκούν τα διοικητικά όργανα;

1. Ζητούμε να κατατεθούν  πλήρη στοιχεία σχετικά με τα μέτρα ασφαλείας που λαμβάνονται.
2. Ζητούμε πλήρη ενημέρωση για το ποιες ακριβώς δράσεις διενεργούνται, ποιοι συμμετείχαν, αν υπήρξε αντάλλαγμα για την παροχή της εν λόγω δράσης από τους συμμετέχοντες προς τη διοργανώτρια και το ύψος.

 Με εκτίμηση,

 Ο Δημοτικός Σύμβουλος της Δημοτικής Παράταξης

 «Η ΚΑΛΛΙΘΕΑ ΑΛΛΑΖΕΙ – ΔΗΜΗΤΡΗΣ ΚΑΡΝΑΒΟΣ»

 Αρμόδιος για θέματα Παιδείας

 ΚΟΥΤΣΟΓΙΑΝΝΗΣ ΓΕΩΡΓΙΟΣ-ΣΠΥΡΙΔΩΝ